CELEX: 32017D0601
Language: et
Date: 2017-03-06 00:00:00
Title: Nõukogu otsus (EL) 2017/601, 6. märts 2017, seisukoha kohta, mille Euroopa Liit võtab ELi ja Alžeeria partnerluse prioriteetide vastuvõtmise küsimuses assotsiatsiooninõukogus, mis on loodud Euroopa – Vahemere piirkonna lepinguga, millega kehtestatakse ühelt poolt Euroopa Ühenduse ja selle liikmesriikide ning teiselt poolt Alžeeria Demokraatliku Rahvavabariigi vaheline assotsiatsioon

29.3.2017   
            
            
               ET
            
            
               Euroopa Liidu Teataja
            
            
               L 82/4
            
         NÕUKOGU OTSUS (EL) 2017/601,
   6. märts 2017,
   seisukoha kohta, mille Euroopa Liit võtab ELi ja Alžeeria partnerluse prioriteetide vastuvõtmise küsimuses assotsiatsiooninõukogus, mis on loodud Euroopa – Vahemere piirkonna lepinguga, millega kehtestatakse ühelt poolt Euroopa Ühenduse ja selle liikmesriikide ning teiselt poolt Alžeeria Demokraatliku Rahvavabariigi vaheline assotsiatsioon
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9,
   võttes arvesse Euroopa Komisjoni ning liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Euroopa – Vahemere piirkonna leping, millega kehtestatakse ühelt poolt Euroopa Ühenduse ja selle liikmesriikide ning teiselt poolt Alžeeria Demokraatliku Rahvavabariigi vaheline assotsiatsioon (1) (edaspidi „leping“), allkirjastati 22. aprillil 2002 ja see jõustus 1. septembril 2005.
            
         
               (2)
            
            
               Liidu välisasjade ja julgeolekupoliitika kõrge esindaja ning Euroopa Komisjoni 18. novembri 2015. aasta Euroopa naabruspoliitika läbivaatamiset käsitleva ühisteatise üle väljendati heameelt nõukogu 14. detsembri 2015. aasta järeldustes, milles nõukogu kinnitas eelkõige kavatsust alustada partneritega 2016. aastal uut koostööetappi, mille tulemusel võidakse asjakohasel juhul seada uued partnerluse prioriteedid, mis keskenduvad kokkulepitud prioriteetidele ja huvidele.
            
         
               (3)
            
            
               Liidu ja Alžeeria ühise rahu, heaolu ja stabiilsuse ala kui jagatud eesmärgi saavutamiseks on vaja koostööd, eelkõige ühise vastutuse ja diferentseerimise kaudu, ning Alžeeria olulise rolli arvessevõtmist piirkonnas.
            
         
               (4)
            
            
               Lisaks kõige kiireloomulisemate probleemide lahendamisele jätkavad liit ja Alžeeria oma pikaajalise partnerluse põhieesmärkide poole püüdlemist, töötavad riigi ja piirkonna stabiilsuse nimel ning edendavad kestlikku majanduskasvu tugevate avaliku sektori asutuste abil ning Alžeeria majanduse mitmekesistamise ja konkurentsivõime suurendamise kaudu.
            
         
               (5)
            
            
               Liidu võetav seisukoht assotsiatsiooninõukogus peaks põhinema käesolevale otsusele lisatud otsuse eelnõul,
            
         ON VASTU VÕTNUD KÄESOLEVA OTSUSE:
   Artikkel 1
   Seisukoht, mis võetakse Euroopa Liidu nimel ELi ja Alžeeria partnerluse prioriteetide vastuvõtmise küsimuses assotsiatsiooninõukogus, mis on loodud Euroopa – Vahemere piirkonna lepinguga, millega kehtestatakse ühelt poolt Euroopa Ühenduse ja selle liikmesriikide ning teiselt poolt Alžeeria Demokraatliku Rahvavabariigi vaheline assotsiatsioon, põhineb käesolevale otsusele lisatud ELi-Alžeeria assotsiatsiooninõukogu otsuse eelnõul.
   Artikkel 2
   Käesolev otsus jõustub selle vastuvõtmise päeval.
   
      Brüssel, 6. märts 2017
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  ELT L 265, 10.10.2005, lk 2.
   
      EELNÕU
      ELi-ALŽEERIA ASSOTSIATSIOONINÕUKOGU OTSUS nr 1/2017,
      …,
      millega lepitakse kokku ELi ja Alžeeria partnerluse prioriteedid
      ELi-ALŽEERIA ASSOTSIATSIOONINÕUKOGU,
      võttes arvesse Euroopa – Vahemere piirkonna lepingut, millega kehtestatakse ühelt poolt Euroopa Ühenduse ja selle liikmesriikide ning teiselt poolt Alžeeria Demokraatliku Rahvavabariigi vaheline assotsiatsioon,
      ning arvestades järgmist:
      
                  (1)
               
               
                  Euroopa – Vahemere piirkonna leping, millega kehtestatakse ühelt poolt Euroopa Ühenduse ja selle liikmesriikide ning teiselt poolt Alžeeria Demokraatliku Rahvavabariigi vaheline assotsiatsioon (1) (edaspidi „leping“), allkirjastati 22. aprillil 2002 ja see jõustus 1. septembril 2005.
               
            
                  (2)
               
               
                  Lepingu artikliga 94 antakse assotsiatsiooninõukogule õigus teha lepingu eesmärkide saavutamiseks asjakohaseid otsuseid.
               
            
                  (3)
               
               
                  Lepingu artikli 104 kohaselt võtavad lepinguosalised kõik üld- või erimeetmed, mida on vaja lepingust tulenevate kohustuste täitmiseks, ja tagavad lepingus sätestatud eesmärkide saavutamise.
               
            
                  (4)
               
               
                  Euroopa naabruspoliitika 2016. aasta läbivaatamise tulemusena tehti ettepanek partneritega tehtava koostöö uue etapi alustamiseks, mis võimaldaks mõlemal pool suuremat omalustunnet.
               
            
                  (5)
               
               
                  EL ja Alžeeria on otsustanud tugevdada oma partnerlust, leppides kokku prioriteetides aastateks 2017–2020, et toetada ja tugevdada Alžeeria toimetulekuvõimet ja stabiilsust.
               
            
                  (6)
               
               
                  Lepinguosalised võtsid vastu ELi ja Alžeeria partnerluse nende prioriteetide teksti, mis toetavad lepingu rakendamist, keskendudes koostööle üheskoos kindlaks määratud ühiste prioriteetsete huvide valdkonnas,
               
            ON VASTU VÕTNUD KÄESOLEVA OTSUSE:
      Artikkel 1
      Assotsiatsiooninõukogu soovitab lepinguosalistel rakendada käesoleva otsuse lisas esitatud ELi ja Alžeeria partnerluse prioriteete.
      Artikkel 2
      Käesolev otsus jõustub selle vastuvõtmise päeval.
      
         …, …
         
            
               ELi-Alžeeria assotsiatsiooninõukogu nimel
            
            
               eesistuja
            
         
      
      
         (1)  ELT L 265, 10.10.2005, lk 2.
      
         LISA
         
            ELi ja Alžeeria partnerluse prioriteedid